CELEX: 62008TJ0152
Language: hu
Date: 2010-09-08
Title: A Törvényszék (első tanács) 2010. szeptember 8-i ítélete. # Kido Industrial Ltd kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - A SCORPIONEXO közösségi szóvédjegy bejelentése - Az ESCORPION korábbi nemzeti ábrás védjegy - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja [jelenleg a 207/2009/EK rendelet 8. cikke (1) bekezdésének b) pontja]. # T-152/08. sz. ügy

A Törvényszék (első tanács) 2010. szeptember 8‑i ítélete – Kido kontra OHIM – Amberes (SCORPIONEXO)
      (T‑152/08. sz. ügy)
      „Közösségi védjegy – Felszólalási eljárás – A SCORPIONEXO közösségi szóvédjegy bejelentése – Az ESCORPION korábbi nemzeti ábrás védjegy – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja (jelenleg a 207/2009/EK rendelet 8. cikke (1) bekezdésének b) pontja)”
      1.                     Közösségi védjegy – Harmadik személyek észrevételei és felszólalás – A felszólalás vizsgálata – A korábbi védjegy használatának
            bizonyítéka – A bejelentő által kifejezetten és megfelelő időben benyújtott keresetlevél – A kérelemnek első alkalommal a
            Törvényszék előtt történő előterjesztésének lehetősége – Kizártság (40/94 tanácsi rendelet, 43. cikk, (2) és (3) bekezdés)
            (vö. 18–22. pont)
      2.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 39–40., 81–83. pont)
      3.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Az
            érintett termékek vagy szolgáltatások hasonlósága – Értékelési szempontok (40/94 tanácsi rendelet, 8. cikk, (1) bekezdés,
            b) pont) (vö. 48. pont)
      Tárgy
      
         
               Az OHIM első fellebbezési tanácsának az Amberes, SA és a Kido Industrial Ltd közötti felszólalási eljárásban 2008. január
                  31‑én hozott határozata (R 287/2007‑1. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Kido Industrial Ltd.
            
         
               Az érintett közösségi védjegy:
            
            
               A SCORPIONEXO szóvédjegy a 9. és 28. osztályba tartozó áruk vonatkozásában (3886249. sz. védjegybejelentés).
            
         
               A felszólalási eljárásban hivatkozott védjegy vagy megjelölés jogosultja:
            
            
               Amberes, S.A.
            
         
               A hivatkozott védjegy vagy megjelölés:
            
            
               Egy skorpió ábrájából és az ESCORPION megnevezésből álló összetett, spanyol ábrás védjegyek (lajstromszámok: 391142., 499599.,
                  499600. és 339140.) a 6., 8., 12., 16., 20., 21. és 28. osztályba tartozó áruk vonatkozásában, illetve nemzetközi ábrás védjegyek
                  (lajstromszámok: 206436. és 206437.) a 22., 24., 25. és 26. osztályba tartozó áruk vonatkozásában; az ESCORPION spanyol szóvédjegy
                  (lajstromszám: 555764.) a 25. osztályba tartozó áruk vonatkozásában és az ESCORPION közösségi szóvédjegy (lajstromszám: 778217.)
                  a 22., 24., 25. és 26. osztályba tartozó áruk vonatkozásában.
               
            
         
               A felszólalási osztály határozata:
            
            
               A felszólalási osztály – kizárólag a 339142. lajstromszámú, korábbi spanyol ábrás védjegy alapján – a felszólalásnak a 9.
                  és 28. osztályba tartozó áruk vonatkozásában helyt adott, és a lajstromozást ezen áruk vonatkozásában teljes egészében megtagadta.
               
            
         
               A fellebbezési tanács határozata:
            
            
               A fellebbezési tanács a fellebbezést elutasította.
            
         
      Rendelkező rész
      1)         A Törvényszék a keresetet elutasítja.
      2)         A Törvényszék a Kido Industrial Ltd‑et kötelezi a költségek viselésére.